Държавен вестник, бр. 65, 2010 г., стр. 129

БРОЙ  65	
Д Ъ Р Ж А В Е Н  В Е С Т Н И К 	
СТР.  129  
2.2. Минимален брой лекари – трима лекари, 
от които двама са с призната специалност по 
„Ушни-носни-гърлени болести“. 
2.3. Брой сертифицирани специалисти – няма 
изискване. 
2.4. Минимален обем дейност – 400 опера­
ции годишно.
2.5. Обем оперативна дейност – хирургично 
лечение на заболяванията на ухото, носа и 
гърлото със среден и голям обем и сложност.
2.6. Необходима апаратура – аудиоме­
тър – 1 брой; апаратура за ларингоскопия и 
отоскопия.
2.7. Други условия – клинична лаборатория 
ниво II; микробиологична лаборатория на те­
риторията на лечебното заведение; рентгенов 
апарат за скопия и графия; КАТ или МРТ на 
територията на населеното място.
3. Трето ниво на компетентност
3.1. Минимален брой специалисти – осем 
лекари с призната специалност по „Ушно-нос­
но-гърлени болести“.
3.2. Минимален брой лекари – десет лекари, 
от които осем са с призната специалност по 
„Ушни-носни-гърлени болести“. 
3.3. Брой сертифицирани специалисти – няма 
изискване. 
3.4. Минимален обем дейност – 1000 опера­
ции годишно, включително най-малко по 30 от 
различните видове операции на УНГ, с голям 
обем и сложност или високоспециализирани.
3.5. Обем оперативна дейност – лечение на 
всички остри, обострени и хронични заболява­
ния на УНГ, с комплицирано протичане и при 
които се предполагат оперативни и интензивни 
диагностични и терапевтични процедури.
3.6. Необходима апаратура – аудиоме­
тър – 1 брой; апаратура за ларингоскопия; 
отоскопия; ехограф – 1 брой.
3.7. Други условия – клинична лаборатория 
ниво III; микробиологична лаборатория на 
територията на лечебното заведение; рентге­
нов апарат за скопия и графия; КАТ или МРТ 
и патоморфологична и вирусологична лабо­
ратория и патоанатомия (на територията на 
населеното място).
Раздел IV
Хирургични дейности при ушно-носно-гърлени 
болести и изисквания за извършването им
12. Хирургичното лечение по специалността 
ушно-носно-гърлени болести се провежда в 
лечебни заведения за извънболнична помощ 
и основно в отделение/клиника по ушно-нос­
но-гърлени болести с обособена операционна 
зона (зали, блок) към лечебни заведения за 
болнична помощ.
12.1. Операции с много голям обем и слож­
ност, хирургия по ушно-носно-гърлени болести.
12.1.1. Извършват се при заболявания, из­
искващи отстраняването на цял орган или на 
по-голямата част от него, заместване с плас­
тичен или изкуствен материал; намеса върху 
повече от един орган в един етап (симултанни 
операции); едновременна намеса върху орган 
(органи от две области) кухини на тялото; 
трансплантация на органи.
12.1.2. Осъществяват се в клиники/отделения 
по ушно-носно-гърлени болести, водени от ха­
билитирани лица, при наличие на необходимото 
устройство и оборудване.
12.1.3. Операциите изискват задължителна 
хоспитализация.
12.1.4. Осъществяват се от хирургичен екип 
в състав: оператор, асистенти, операционни 
медицински сестри. Операторът е хирург с 
призната специалност по „Ушно-носно-гърлени 
болести“. Възможно е да има необходимост от 
втори специализиран екип.
12.1.5. Трябва да има осигурена възможност 
за настаняване на болния в клиника/отделение 
за интензивно лечение при налични индикации. 
12.2. Операции с голям обем и сложност. 
12.2.1. Извършват се при заболявания, из­
искващи отстраняването на цял орган или на 
по-голямата част от него, заместване с плас­
тичен или изкуствен материал; намеса върху 
повече от един орган в един етап (симултанни 
операции), едновременна намеса върху орган/
органи от две области/кухини на тялото.
12.2.2. Осъществяват се в клиники/отделения 
по ушно-носно-гърлени болести.
12.2.3. Операциите изискват задължителна 
хоспитализация.
12.2.4. Осъществяват се от екип от хирур­
зи по ушно-носно-гърлени болести в състав: 
оператор, асистенти 1, 2 или 3, операционни 
медицински сестри. 
12.2.5. Операторът задължително е с призната 
специалност по „Ушно-носно-гърлени болести“.
12.2.6. Трябва да има осигурена възможност 
за настаняване на болния в клиника/отделение 
за интензивно лечение при налични индикации.
12.3. Операции със среден обем и сложност.
12.3.1. Включват се заболявания на отделни 
органи или на части от главата и шията.
12.3.2. Могат да се извършват в клиники по 
ушно-носно-гърлени болести, отделения при 
наличие на условия за следоперативен контрол.
12.3.3. Осъществяват се от хирургичен екип с 
участието на оператор с призната специалност 
по ушно-носно-гърлен болести. Хирургичният 
екип включва: оператор, асистенти (един или 
двама), операционна медицинска сестра.
12.4. Операции с малък обем и сложност. 
12.4.1. Включват се заболявания на кожата 
и подкожието; корекция на цикатрикс; малки 
доброкачествени тумори на телесните обвивки; 
ограничени инфекции на кожа, подкожие и по-
дълбоко лежащи тъкани; обработка и корекция 
на рана и др.
12.4.2. Операциите съгласно т. 4.1.3.1 могат 
да бъдат осъществени в амбулаторни условия 
или при непродължителна хоспитализация; за 
наблюдение до 24 часа.